CELEX: 52017DP0291
Language: fi
Date: 2017-07-05 00:00:00
Title: Euroopan parlamentin päätös olla vastustamatta eurooppalaisen maksamismääräysmenettelyn käyttöönotosta annetun Euroopan parlamentin ja neuvoston asetuksen (EY) N:o 1896/2006 liitteen I korvaamisesta 19. kesäkuuta 2017 annettua komission delegoitua asetusta (C(2017)03984 – 2017/2747(DEA))

19.9.2018   
            
            
               FI
            
            
               Euroopan unionin virallinen lehti
            
            
               C 334/231
            
         
      P8_TA(2017)0291
      Päätös olla vastustamatta delegoitua säädöstä: Eurooppalainen maksamismääräysmenettely
      Euroopan parlamentin päätös olla vastustamatta eurooppalaisen maksamismääräysmenettelyn käyttöönotosta annetun Euroopan parlamentin ja neuvoston asetuksen (EY) N:o 1896/2006 liitteen I korvaamisesta 19. kesäkuuta 2017 annettua komission delegoitua asetusta (C(2017)03984 – 2017/2747(DEA))
      (2018/C 334/30)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2017)03984),
               
            
                  —
               
               
                  ottaa huomioon komission 19. kesäkuuta 2017 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
               
            
                  —
               
               
                  ottaa huomioon oikeudellisten asioiden valiokunnan 22. kesäkuuta 2017 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon eurooppalaisen maksamismääräysmenettelyn käyttöönotosta 12. joulukuuta 2006 annetun Euroopan parlamentin ja neuvoston asetuksen (EY) N:o 1896/2006 (1) sellaisena, kuin se on muutettuna Euroopan parlamentin ja neuvoston asetuksella (EU) 2015/2421 (2), ja erityisesti sen 30 artiklan ja 31 artiklan 5 kohdan,
               
            
                  —
               
               
                  ottaa huomioon oikeudellisten asioiden valiokunnan suosituksen päätökseksi,
               
            
                  —
               
               
                  ottaa huomioon työjärjestyksen 105 artiklan 6 kohdan,
               
            
                  —
               
               
                  ottaa huomioon, että työjärjestyksen 105 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 4. heinäkuuta 2017, ei ole esitetty vastalauseita,
               
            
                  A.
               
               
                  ottaa huomioon, että asetuksen (EY) N:o 1896/2006 liitteissä vahvistetaan sen soveltamisen helpottamiseksi käytettävät lomakkeet;
               
            
                  B.
               
               
                  ottaa huomioon, että asetusta (EY) N:o 1896/2006 muutettiin asetuksella (EU) 2015/2421, jota aletaan soveltaa 14. heinäkuuta 2017; katsoo, että eurooppalaiseen maksamismääräysmenettelyyn tehtyjen muutosten olisi heijastuttava asetuksen (EY) N:o 1896/2006 liitteeseen I;
               
            
                  C.
               
               
                  katsoo, että asetuksen (EY) N:o 1896/2006 liite I on tarpeen korvata ja että uutta liitettä I olisi alettava soveltaa samaan aikaan kuin asetusta (EU) 2015/2421;
               
            
                  D.
               
               
                  ottaa huomioon, että asetukseen (EY) N:o 1896/2006 tehtyjä muutoksia aletaan soveltaa 14. heinäkuuta 2017 ja että delegoidun asetuksen olisi näin ollen tultava voimaan 14. heinäkuuta 2017;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  EUVL L 399, 30.12.2006, s. 1.
      
         (2)  EUVL L 341, 24.12.2015, s. 1.